ΑΘΗΝΑ 12/12/2017

ΑΡ. ΠΡΩΤ.: 3986

**ΔΕΛΤΙΟ ΤΥΠΟΥ**

**Η ΠΟΕΔΗΝ προκηρύσσει 24ωρη Απεργιακή Κινητοποίηση την Πέμπτη 14 Δεκεμβρίου 2017.** Συμμετέχει στα Απεργιακά Συλλαλητήρια της ΓΣΕΕ και της ΑΔΕΔΥ.

**Δεν επιτρέπουμε στον απαράδεκτο κο Πολάκη να εκστομίζει ότι γιατροί και Νοσηλευτές συγκροτούν παρακράτος και θέτουν σε κίνδυνο ζωές ασθενών για να υπονομεύουν την Κυβέρνηση.**

Σιγή ιχθύος από τον κο Τσίπρα και τον κο Ξάνθο γι’ αυτές τις επικίνδυνες και απαράδεκτες δηλώσεις.

**Τα πλοκάμια (Νοσηλευτές, Ιατροί) του υποτίθεται συγκροτούν το παρακράτος** δίνουν καθημερινό αγώνα να σώζουν ζωές ασθενών **χωρίς αξονικούς, χωρίς χειρουργικά υλικά, χωρίς αντιδραστήρια, με χαλασμένα Ιατρικά Μηχανήματα, χωρίς ιματισμό, χωρίς υγειονομικό υλικό με ευθύνη του κου Πολάκη.**

**Αγωνίζονται νυχθημερόν χωρίς σταματημό και χωρίς να πληρώνονται για να καλύπτουν τις τραγικές ελλείψεις προσωπικού.**

**Μας χορεύουν στο ταψί και ζητάνε και τα ρέστα!!!**

**ΔΙΕΚΔΙΚΟΥΜΕ:**

* **Δημόσιο – Δωρεάν Σύστημα Υγείας – Πρόνοιας**
* **Μονιμοποίηση Συμβασιούχων εργαζόμενων**
* **Πρόσληψη μόνιμου προσωπικού**
* **Επαρκή χρηματοδότηση ΕΣΥ – ΠΡΟΝΟΙΑΣ – ΕΚΑΒ**
* **Ένταξη στα ΒΑΕ**
* **Αυξήσεις στους μισθούς**
* **Κατάργηση αντασφαλιστών Μνημονιακών Νόμων**
* **Κατάργηση τροπολογίας Γεροβασίλη για την Αξιολόγηση**
* **Κανένας πλειστηριασμός πρώτης κατοικίας**
* **Τέρμα στη φορολογική επιδρομή**

**ΟΧΙ ΣΤΗΝ ΣΤΟΧΟΠΟΙΗΣΗ ΤΩΝ ΕΡΓΑΖΟΜΕΝΩΝ**

**ΔΙΝΟΥΜΕ ΒΡΟΝΤΕΡΟ ΠΑΡΟΝ**

**ΠΡΟΣΥΓΚΕΝΤΡΩΣΗ 10 πμ**

**ΕΞΩ ΑΠΟ ΤΟ ΥΠΟΥΡΓΕΙΟ ΥΓΕΙΑΣ**

ΓΙΑ ΤΗΝ Ε.Ε. ΤΗΣ ΠΟΕΔΗΝ

Ο ΠΡΟΕΔΡΟΣ Ο ΓΕΝ. ΓΡΑΜΜΑΤΕΑΣ

ΜΙΧΑΛΗΣ ΓΙΑΝΝΑΚΟΣ ΧΡΗΣΤΟΣ ΠΑΠΑΝΑΣΤΑΣΗΣ